Hefei

Ang Hefei (, ) ay ang kabisera at pinakamalaking lungsod ng lalawigan ng Anhui sa silangang Tsina. Isa itong antas-prepektura na lungsod na nagsisilbi bilang sentrong pampolitika, ekonomiko, at pangkalinangan ng Anhui. Ito ay nasa gitnang bahagi ng lalawigan, at hinahangganan nito ang Huainan sa hilaga, Chuzhou sa hilagang-silangan, Wuhu sa timog-silangan, Tongling sa timog, Anqing sa timog-kanluran, at Lu'an sa kanluran. Ang Hefei, na isang likas na pusod ng komunikasyon, ay nakapuwesto sa hilaga ng Lawa ng Chao, sa isang mababang bahagi ng tagaytay at tumatawid ng hilagang-silangang karugtong ng Bulubundukin ng Dabie, na bumubuo sa likas na hangganan sa pagitan ng mga Ilog Huai at Yangtze. 

Ang kasalukuyang lungsod ay nagmula pa sa dinastiyang Song. Bago ang Ikalawang Digmaang Pandaigdig, nanatili isang sentrong pampangasiwaan at pamilihang panrehiyon ang Hefei para sa mayabong na kapatagan sa timog. Dumaan ito sa isang paglago ng impraestruktura sa mga nakalipas na taon.

Demograpiya
Karamihan sa populasyon ng Hefei ay mga Tsinong Han. May maliit na bilang ng mga Tsinong Hui sa lungsod, at sa kanila ang iilang mga moskeng itinayo sa lungsod. Ilan sa limang milyong katao sa lungsod ay mga migranteng manggagawa na buhat ng ibang mga bahagi ng Anhui.

Pamamahala
Pinamamahala ng antas-prepektura na lungsod ng Hefei ang 9 mga dibisyong antas-kondado, kasama ang apat na mga distrito, isang kondadong lungsod at apat na mga kondado.

Hefei subdivisions area (km²), population (According to 2010 Census) and population density (per km²).

Mga kapatid na lungsod

 Kurume, Fukuoka, Hapon (1980)
 Freetown, Sierra Leone (1984)
 Bujumbura, Burundi (1986)
 Columbus, Ohio, Estados Unidos (1988)
 Aalborg, Dinamarka (1989)
 Lleida, Katalunya, Espanya (1998)
 Wonju, Gwandong, Timog Korea (2002)
 Darebin, Victoria, Australia (2003)
 Belfast, Hilagang Irlanda (2005)
 Osnabrück, Ibabang Sahonya, Alemanya (2006)
 Ufa, Bashkortostan, Rusya (2016)

Talasanggunian

Mga panlabas na link

Hefei Online Government 

Mga lungsod sa Anhui